Kolmanda  sektori organisatsioonide nõrgaks kohaks on sageli kodulehed. Muidu soliidsed ja eeskujulikult tegutsevad organisatsioonid võivad ebaesindusliku kodulehega eemale peletada võimalikud koostööpartnerid, liikmed ja rahastajad. Samas ei ole kodulehe loomine ning haldamine tänapäeval enam sugugi keeruline ning igaüks, kel on olemas elementaarsed arvuti kasutamise oskused, saab hakkama näiteks tasuta või tasulise blogi-formaadis oleva kodulehe uuendamisega. Heateo Sihtasutus on teinud valiku just viimase kasuks  ning kodulehe igapäevaseks uuendamiseks või lehe ümberkujundamiseks ei vaja enam erilist kõrvalist abi.